

REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

TAJNIŠTVO GRADA

KLASA: 013-02/24-01/03

URBROJ: 2158-3-7/1-24-1

Belišće, 28. studenoga 2024. godine

|  |  |
| --- | --- |
| **PREDMET:** | **Poziv za sudjelovanje u savjetovanju s javnošću na** **nacrt –prijedlog PLAN djelovanja Grada Belišća radi određenja mjera i postupanja djelomične sanacije šteta od prirodnih nepogoda za 2025. godinu, dostavlja se** |

Na temelju odredbi članka 11. Zakona o pravu na pristup informacijama ("Narodne novine" broj 25/13, 85/15 i 69/22) Tajništvo Grada objavljuje Savjetovanje s javnošću na nacrt - Prijedlog Plana djelovanja Grada Belišća radi određenja mjera i postupanja djelomične sanacije šteta od prirodnih nepogoda za 2025. godinu, a provoditi će ga radna skupina u sastavu:.

1. Sanja Takač, univ.spec.admin.publ. – tajnik Grada
2. Domagoj Varžić, dipl.oec., pročelnik Ureda gradonačelnika te
3. Jasna Slijepčević – voditeljica Odsjeka za razvoj sustava upravljanja imovinom

Savjetovanje sa zainteresiranom javnošću provest će se u trajanju **od 28. studenoga do 13. prosinca 2024. godine.**

1. **PRAVNA OSNOVA**
* Zakona o ublažavanju i uklanjanju posljedica prirodnih nepogoda (“Narodne novine” broj 16/19)
* Članak 38. stavak 1. točka 3. Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21, 13/22 i 11/24)
1. **TEMELJNA PITANJA I OCJENA STANJA**

Planom djelovanja definiraju se kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području jedinica lokalne i područne (regionalne) samouprave, upis u Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda.

Ovim planom evidentirane su moguće prirodne nepogode na području Grada Belišća. Svrha ovog plana je prikaz prirodnih nepogoda i njihovih specifičnosti na području Grada Belišća, prijašnjih šteta te njihovih posljedica kako bi se stanovništvo uputilo na primjene mjera sprječavanja nepogoda ili ublažavanja njihovih posljedica u slučaju kada su one nepredvidive te se stanovništvo ne može pravodobno pripremiti.

1. **ZAKLJUČNO**

U vezi sa svime navedenim, pozivamo Vas da svoj doprinos javnom savjetovanju, u obliku prijedloga, komentara i primjedbi, dostavite putem obrasca, elektroničkom poštom: grad@belisce.hr ili sanja.takac@belisce.hr, na obrascu u privitku.

Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta - Prijedloga Plana na koje se odnose te biti dostavljeni u naprijed navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće koje će biti javno objavljeno na web stranici Grada Belišća www.belisce.hr.

Anonimni, uvredljivi ili irelevantni komentari neće se objaviti.

Na temelju pristiglih prijedloga sudionika savjetovanja formulirat će se konačni tekst Plana djelovanja Grada Belišća radi određenja mjera i postupanja djelomične sanacije šteta od prirodnih nepogoda za 2025. godinu, a koji prijedlog će razmatrati i usvajati Gradsko vijeće Grada Belišća kao nadležno predstavničko tijelo.

 Tajnik Grada

 Sanja Takač, univ.spec.admin.publ.